burgasdotpro/wikipedia huggingface dataset:
Vysokofrekvenčná identifikácia

Vysokofrekvenčná identifikácia alebo RFID (z angl. "Radio Frequency IDentification") je identifikačný prvok na identifikáciu (nielen) tovaru, pracujúci vo vysokofrekvenčnom pásme. Je to „pokračovanie“ systému čiarových kódov. Iniciátorom vývoja bola, podobne ako v prípade čiarových kódov, firma Walmart.
Charakteristika.
Každý RFID prvok sa skladá z antény, transreceivera a transpondéra. Anténa slúži na príjem a vysielanie signálu, transreceiver umožnuje komunikáciu s čítačkou a transpondér, najzložitejšia časť RFID, obsahuje samotné funkcie, ktoré má daný prvok plniť.
Čipy sú k dispozícii vo vyhotovení na čítanie alebo čítanie a zápis. Čipy využívajú prevažne nosnú frekvenciu 125 kHz, 134 kHz a 13,56 MHz. V niektorých štátoch sa dajú používať aj ďalšie frekvencie ako 868 MHz (v Európe) a 915 MHz (v Amerike).
Typy čipov RFID.
Pasívny.
Vysielač (snímač) periodicky vysiela pulzy do okolia. Ak sa v blízkosti objaví pasívny RFID čip, využije prijímaný signál na nabitie svojho napájacieho kondenzátora a odošle odpoveď.
Aktívny.
Používa sa menej často než pasívny systém RFID. Je totiž zložitejší a drahší, pretože obsahuje navyše aj zdroj napájania a je schopný sám vysielať svoje identifikácie - používa sa preto na aktívnu lokalizáciu.
Identifikácia čipov RFID.
RFID čipy obsahujú 96bitové unikátne číslo, takzvané EPC. To sa prideľuje centrálne výrobcom v jednotlivých radoch. EPC dlhé 96 bitov má ponúknuť dostatočný číselný priestor 268 miliónom výrobcov produkujúcim každý 16 miliónov druhov výrobkov (tried) a v každej triede je priestor pre 68 miliárd sériových čísiel. Pretože zatiaľ nie je ani teoretický výhľad na využitie takého množstva čísiel EPC, môžu čipy používať EPC dlhé 64 bitov, čo zníži ich cenu. Na druhej strane je tu aj výhľad pre prechod na 128 bitov pre prípad, že by číselné rady prestali stačiť.
Informácie obsiahnuté v čipe RFID.
Na odvodzovanie informácií na základe EPC priamo slúži služba zvaná Object Name Service - ONS. Tá priraďuje ku každému EPC adresu s opisom tovaru vo formáte XML, resp. jeho špeciálnom deriváte PML - Physical Markup Language. V tomto formáte sa môžu uchovávať všetky potrebné údaje tovaru, ako je jeho záruka, trvanlivosť, spôsoby použitia a ďalšie údaje, ktoré môže obchodník ľahko importovať a používať.
August II. (Poľsko)

August II. Silný (* 12. máj 1670, Drážďany, Sasko – † 1. február 1733, Varšava, Republika Poľskej koruny a Litovského veľkokniežatstva) bol poľský kráľ a litovský veľkovojvoda v rokoch 1679 – 1706 a 1709 – 1733, saský kurfirst v rokoch 1694 – 1733 ako Fridrich August I. Pochádzal z dynastie saských Wettinovcov. Jeho prídomok „Silný“ vraj vyplýva z jeho nadpriemernej sily.
Hlísty (Ascaridida)

Hlísty (staršie: škrkavky, zriedkavo: askarídy; latinské názvy pozri nižšie) sú taxón hlístovcov. 
Zaradenie v systéme.
V tradičných systémoch sú klasifikované ako rad hlísty (lat. Ascaridida alebo Ascaroidea alebo Ascarata) hlístovcov. 
V novších systémoch sú klasifikované:
V niektorých starších systémoch hlísty zahŕňali aj mrle - o tých pozri samostatný článok.
Charakteristika.
Sú to parazity stavovcov, hlavne cicavcov a vtákov. Ústa majú 3 pery, rozšírenie hltanu (bulbus) chýba. Väčšina druhov počas svojho vývinu migruje v tele hostiteľa. Do tejto kategórie patrí aj hlísta detská ("Ascaris lumbricoides"). Ďalšie druhy spôsobujú vážne parazitárne ochorenia zvierat – u koní je to hlísta konská ("Parascaris equorum"), u ošípaných hlísta prasacia ("Ascaris suum"), u hydiny hlísta slepačia ("Ascaridia galli"), u holubov hlísta holubia ("Ascaridia columbae").
Hlísta detská

Hlísta detská () je parazit človeka.Parazitujú hlavne u detí. Samce sú dlhé 10 – 20 cm, samice do 30 cm – tieto produkujú až 200 000 veľmi drobných vajíčok denne .Majú pohlavnú dvojtvárosť. Vajíčka sa dostávajú stolicou von. Človek sa môže nakaziť neumytou zeleninou a nedostatočnou hygienou, deti často olizovaním rúk. V čreve sa z vajíčok liahnu drobné larvičky (tzv. mikrofilárie), ktoré prenikajú cez stenu čreva do ciev. Krv ich zanesie do pľúc, kde vnikajú do dýchacích ciest. Vykašliavaním sa dostávajú do hltanu a opäť do čreva, kde dospievajú. Pri silnejšej nákaze oslabujú organizmus a spôsobujú vážne zdravotné problémy: koliky, horúčky až upchatie čriev, čo vyžaduje operatívny zákrok.
Abroll-Container-Transport-System

Abroll-Container-Transport-System, skratka ACTS (doslova „systém prepravy návlečného kontajnera“) je jeden z najbežnejších systémov kombinovanej dopravy v oblasti železnica-cesta.
Medzinárodná únia spoločností kombinovanej dopravy železnice/cesty

Medzinárodná únia spoločností kombinovanej dopravy železnice/cesty (z francúzskeho "Union Internationale des societés de transport combiné Rail-Route", UIRR) je zväz dopravcov so sídlom v Bruseli, ktorý koordinuje spoluprácu železničných a cestných dopravcov a prevádzkovateľov kombinovanej dopravy.
ACTS

ACTS môže byť skratka pre :
Paleta

Paleta môže byť:
Výmenná nadstavba

Výmenná nadstavba () je prepravná skriňa vybavená štyrmi sklopnými nohami oddeliteľná od dopravného prostriedku. Manipulácia sa vykonáva prostredníctvom kliešťového závesu (piggy-back hanger), ktorý uchopuje nadstavbu za spevnené otvory, ktoré sa nachádzajú v spodnej časti nadstavby. Spolu s kontajnerom a návesom patrí do skupiny intermodálnych prepravných jednotiek (UTI). Najpoužívanejší typ výmennej nadstavby má označenie C 715 s rozmermi 7,15 × 2,5 × 2,7 m. Jej nevýhodou oproti kontajneru je, že sa zásadne nedá stohovať. Jeden z najväčších užívateľov výmenných nadstavieb je firma LKW Walter.
Výmennú nadstavbu s výklopnými nohami vyvinula v roku 1971 nemecká špedičná spoločnosť Dachser. Kým dovtedy na výmenu nadstavby s dovtedajšími bežnými výmennými nadstavbami bol potrebný žeriav alebo špeciálny vysokozdvižný vozík, tento vývoj teraz umožnil vybrať celú vymeniteľnú nadstavbu z nákladného automobilu bez akýchkoľvek ďalších strojov.
Siemens (jednotka)

Siemens je jednotka elektrickej vodivosti, ktorá je prevrátenou hodnotou elektrického odporu. V medzinárodnej sústave SI patrí medzi odvodené jednotky.
Jednotka je pomenovaná podľa nemeckého podnikateľa Wernera von Siemensa.
Jeden siemens je vodivosť vodiča, v ktorom pri napätí jeden volt tečie prúd jeden ampér.
formula_1, 
1 S = 1 A/V = 1 A2/W = 1 kg−1 · m-2 · s3 · A2 = 1 Ω-1 = 1 kg−1 · m−2 · s1 · C2.
"Príklad:" elektrická vodivosť rezistoru s elektrickým odporom 5 ohmov je G = 1/(5 Ω) = 0,2 S.
Siemens

Siemens môže byť:
Rys

Rys môže byť:
EFC

Electronic Fee Collection (EFC) je systém pre elektronické vyberanie poplatkov.
Systémy používané na elektronické vyberanie poplatkov:
International Mobile Satellite Organization

International Mobile Satellite Organization (IMSO) je medinárodná námorná družicová organizácia založená v roku 1979 v Londýne.
Pôvodne bola založená ako "International Marine Satellite Organisation" ("INMARSAT"), od roku 1999 nesie názov "International Mobile Satellite Organization".
National Transportation Exchange

National Transportation Exchange alebo NTE (doslova "Národná dopravná burza") je elektronické trhovisko pre dopravu, založené v roku 1993 v USA.
EUTELTRACS

EUTELTRACS je špeciálny satelitný systém riadený zo strediska v Paríži pre medzinárodnú kamiónovú dopravu v prevádzke od roku 1992. Umožňuje najmä v reálnom čase sledovať pozíciu vozidla a obojstranne písomne komunikovať medzi vodičom a dispečerom.
Elektrónvolt

Elektrónvolt (značka eV) je fyzikálna jednotka energie. Jeden elektrónvolt je rovný kinetickej energii, ktorú získa jeden neviazaný elektrón pri prechode medzi dvomi bodmi s rozdielom elektrostatického potenciálu rovným jednému voltu, vo vákuu.
Jeden elektrónvolt je veľmi malé množstvo energie:
Elektrónvolt nie je jednotkou SI. Používa sa najmä vo fyzike tuhých látok, atómovej a jadrovej fyzike, často s predponami SI: m, k, M a G.
Použitie elektrónvoltu ako jednotka hmotnosti.
Na základe známeho Einsteinovho vzťahu medzi (pokojovou) hmotnosťou a energiou "E=mc²" sa vo fyzike častíc často zamieňa energia s hmotnosťou, takže sa tam používa eV/"c"² alebo dokonca jednoducho len eV ako jednotka hmotnosti (samotný eV je prísne vzaté správne len ak sa používa prirodzená sústava jednotiek, kde "c"=1.)
Napríklad, elektrón a pozitrón, každý s hmotnosťou 0,511 MeV/c², môžu anihilovať pri vzniku energie 1,022 MeV. Protón (zo skupiny častíc zvaných baryóny) má hmotnosť 0,938 GeV, čím GeV sa stáva vhodnou jednotkou hmotnosti vo fyzike častíc.
V niektorých starších dokumentoch sa vyskytuje symbol „BeV“, skr. z „billion-electron-volt“; je to ekvivalent GeV.
Elektrónvolt a kinetická energia.
Pre porovnanie:
Elektrónvolt a teplota.
V niektorých vedných odboroch, napr. v plazmovej fyzike, sa dá výhodne použiť elektrónvolt ako jednotka teploty. Prevod medzi energiou a teplotou je definovaný pomocou Boltzmannovej konštanty "k":
Napríklad, typická teplota plazmy pri fúzii v magnetickom poli je 15 keV, čo zodpovedá 174 megakelvinom.
Dohovor o medzinárodnej železničnej preprave

Dohovor o medzinárodnej železničnej preprave (po franc. "COnvention relative aux Transports Internationaux Ferroviaires", skratka COTIF) je mnohostranná otvorená medzinárodná zmluva, ktorá bola podpísaná v roku 1980 v Berne a revidovaná vo Vilniuse v roku 1999. Dohovor má sedem dodatkov :
NGC 5401

NGC 5401 je galaxia v súhvezdí Poľovné psy, ktorú objavil britsko-nemecký astronóm William Herschel 1. mája 1785.
Jej zdanlivá hviezdna veľkosť je 13,7.
NGC 5402

NGC 5402 je galaxia v súhvezdí Veľká medvedica, ktorú objavil William Herschel 24. apríla 1789.
Jej zdanlivá hviezdna veľkosť je 13,8.
NGC 5403

NGC 5403 je galaxia v súhvezdí Poľovné psy, ktorú objavil britsko-nemecký astronóm William Herschel 16. mája 1787.
Jej zdanlivá hviezdna veľkosť je 13,7.
NGC 5404

NGC 5404 je trojhviezda v súhvezdí Panna, ktorú objavil Phillip Sidney Coolidge 29. apríla 1859.
NGC 5405

NGC 5405 je galaxia v súhvezdí Pastier, ktorú objavil Ernst Hartwig 3. marca 1883.
Jej zdanlivá hviezdna veľkosť je 13,8.
Dohoda o medzinárodnej železničnej preprave tovaru

Dohoda o medzinárodnej železničnej preprave tovaru (skratka SMGS) je dohoda v priamej medzinárodnej železničnej preprave v smere na východ. Uzatvorená bola medzi železničnými správami bývalých socialistických štátov v roku 1951 v Budapešti. Má osem oddielov:
Okrem oddielov má aj 20 príloh. Najpožívanejšie prílohy sú:
NGC 5406

NGC 5406 je galaxia v súhvezdí Poľovné psy, ktorú objavil britsko-nemecký astronóm William Herschel 16. mája 1787.
Jej zdanlivá hviezdna veľkosť je 12,3.
NGC 5407

NGC 5407 je galaxia v súhvezdí Poľovné psy, ktorú objavil britsko-nemecký astronóm William Herschel 16. mája 1787.
Jej zdanlivá hviezdna veľkosť je 13,1.
NGC 5408

NGC 5408 je galaxia v súhvezdí Centaurus, ktorú objavil anglický astronóm John Herschel v roku 1834.
Jej zdanlivá hviezdna veľkosť je 11,6.
NGC 5409

NGC 5409 je galaxia v súhvezdí Pastier, ktorú objavil Wilhelm Tempel 25. apríla 1883.
Jej zdanlivá hviezdna veľkosť je 13,4.
NGC 5410

NGC 5410 je galaxia v súhvezdí Poľovné psy, ktorú objavil britsko-nemecký astronóm William Herschel 9. apríla 1787.
Jej zdanlivá hviezdna veľkosť je 13,2.
NGC 5411

NGC 5411 je galaxia v súhvezdí Pastier, ktorú objavil Wilhelm Tempel 25. apríla 1883.
Jej zdanlivá hviezdna veľkosť je 13,4.
NGC 5412

NGC 5412 je galaxia v súhvezdí Malá medvedica, ktorú objavil americký astronóm Lewis A. Swift 18. júna 1884.
Jej zdanlivá hviezdna veľkosť je 13,9.
NGC 5413

NGC 5413 je galaxia v súhvezdí Drak, ktorú objavil anglický astronóm John Herschel 2. apríla 1832.
Jej zdanlivá hviezdna veľkosť je 13,8.
NGC 5414

NGC 5414 je galaxia v súhvezdí Pastier, ktorú objavil Wilhelm Tempel 25. apríla 1883.
Jej zdanlivá hviezdna veľkosť je 12,8.
NGC 5415

NGC 5415 je galaxia v súhvezdí Malá medvedica, ktorú objavil americký astronóm Lewis A. Swift 8. apríla 1886.
Jej zdanlivá hviezdna veľkosť je 14,3.
NGC 5416

NGC 5416 je galaxia v súhvezdí Pastier, ktorú objavil britsko-nemecký astronóm William Herschel 19. marca 1784.
Jej zdanlivá hviezdna veľkosť je 13,3.
NGC 5417

NGC 5417 je galaxia v súhvezdí Pastier, ktorú objavil britsko-nemecký astronóm William Herschel 23. januára 1784.
Jej zdanlivá hviezdna veľkosť je 12,9.
NGC 5418

NGC 5418 je galaxia v súhvezdí Pastier, ktorú objavil anglický astronóm John Herschel 24. apríla 1830.
Jej zdanlivá hviezdna veľkosť je 13,6.
NGC 5419

NGC 5419 je galaxia v súhvezdí Centaurus, ktorú objavil anglický astronóm John Herschel 8. júna 1837.
Jej zdanlivá hviezdna veľkosť je 10,9.
NGC 5420

NGC 5420 je galaxia v súhvezdí Panna, ktorú objavil americký astronóm Francis Preserved Leavenworth v roku 1886.
Jej zdanlivá hviezdna veľkosť je 13,1.
NGC 5421

NGC 5421 (tiež Arp 111) je skupina galaxií v súhvezdí Poľovné psy, ktorú objavil francúzsky astronóm Édouard Jean-Marie Stephan 9. júna 1880. Halton Arp ju zaradil do svojho katalógu podivných galaxií medzi eliptické galaxie odpudzujúce špirálové ramená.
Jej zdanlivá hviezdna veľkosť je 13,2.
Medzinárodný námorný kódex pre nebezpečné tovary

Medzinárodný námorný kódex pre nebezpečné tovary (z angl. "International Maritime Dangerous Goods", IMDG) je jednotný, medzinárodný kódový systém pre oblasť dopravy nebezpečných materiálov v námornej doprave. Okrem kategorizácie a označovania nebezpečných materiálov sa zaoberá problematikou obalov, kontajnerovej dopravy a uskladňovania, so zvláštnym dôrazom na oddeľovanie nekompatibilných látok.
História.
Kódex prijala Medzinárodná námorná organizácia (IMO) v roku 1965. Rozhodnutím výboru IMO pre námornú bezpečnosť sú od roku 2004 niektoré časti IMDG pre členské štáty IMO záväzné.
Klasifikácia.
IMDG rozdeľuje nebezpečný tovar do deviatich tried a niekoľkých podtried. Ich číselné označenie nesúvisí s mierou ich nebezpečnosti.
NGC 5422

NGC 5422 je galaxia v súhvezdí Veľká medvedica, ktorú objavil William Herschel 14. apríla 1789.
Jej zdanlivá hviezdna veľkosť je 12.
NGC 5423

NGC 5423 je galaxia v súhvezdí Pastier, ktorú objavil Wilhelm Tempel 25. apríla 1883.
Jej zdanlivá hviezdna veľkosť je 13.
NGC 5424

NGC 5424 je galaxia v súhvezdí Pastier, ktorú objavil Wilhelm Tempel 25. apríla 1883.
Jej zdanlivá hviezdna veľkosť je 13.
NGC 5425

NGC 5425 je galaxia v súhvezdí Veľká medvedica, ktorú objavil americký astronóm Lewis A. Swift 16. júna 1884.
Jej zdanlivá hviezdna veľkosť je 13,5.
NGC 5426

NGC 5426 je galaxia v súhvezdí Panna, ktorú objavil britsko-nemecký astronóm William Herschel 5. marca 1785.
Jej zdanlivá hviezdna veľkosť je 12,1.
NGC 5427

NGC 5427 je galaxia v súhvezdí Panna, ktorú objavil britsko-nemecký astronóm William Herschel 5. marca 1785.
Jej zdanlivá hviezdna veľkosť je 11,4.
NGC 5428

NGC 5428 je dvojhviezda v súhvezdí Panna, ktorú objavil Wilhelm Tempel v roku 1882.
NGC 5429

NGC 5429 je dvojhviezda v súhvezdí Panna, ktorú objavil Wilhelm Tempel v roku 1882.
NGC 5430

NGC 5430 je galaxia v súhvezdí Veľká medvedica, ktorú objavil William Herschel 17. marca 1790.
Jej zdanlivá hviezdna veľkosť je 12.
NGC 5431

NGC 5431 je galaxia v súhvezdí Pastier, ktorú objavil Wilhelm Tempel 25. apríla 1883.
Jej zdanlivá hviezdna veľkosť je 14,3.
NGC 5432

NGC 5432 je dvojhviezda v súhvezdí Panna, ktorú objavil Wilhelm Tempel v roku 1882.
NGC 5433

NGC 5433 je galaxia v súhvezdí Poľovné psy, ktorú objavil britsko-nemecký astronóm William Herschel 20. marca 1787.
Jej zdanlivá hviezdna veľkosť je 13,5.
NGC 5434

NGC 5434 je galaxia v súhvezdí Pastier, ktorú objavil Wilhelm Tempel 25. apríla 1883.
Jej zdanlivá hviezdna veľkosť je 13,2.
NGC 5435

NGC 5435 je dvojhviezda v súhvezdí Panna, ktorú objavil Wilhelm Tempel v roku 1882.
NGC 5436

NGC 5436 je galaxia v súhvezdí Pastier, ktorú objavil Wilhelm Tempel 28. júna 1883.
Jej zdanlivá hviezdna veľkosť je 14.
NGC 5437

NGC 5437 je galaxia v súhvezdí Pastier, ktorú objavil Wilhelm Tempel 28. júna 1883.
Jej zdanlivá hviezdna veľkosť je 14,3.
Nyx

Nyx (gr. Νύξ lat. "Nox"; koreň pri skloňovaní je Nykt-) alebo zriedkavo Nykta je v gréckej mytológii dcéra prvotného Chaosu, bohyňa a personifikácia noci. 
Známe sú najmä početné deti Nykty, najmä:
S bohom večnej tmy Erebom zrodila Aitera a Heméru, ako aj syna Chárona a dcéru Nemesis. Synovia Tanatos a Hypnos sa jej narodili spojením s bohom podsvetných temnôt Tartarom.
NGC 5438

NGC 5438 je galaxia v súhvezdí Pastier, ktorú objavil Wilhelm Tempel 28. júna 1883.
Jej zdanlivá hviezdna veľkosť je 13,6.
NGC 5439

NGC 5439 je galaxia v súhvezdí Poľovné psy, ktorú objavil americký astronóm Lewis A. Swift 9. júna 1883.
Jej zdanlivá hviezdna veľkosť je 13,9.
NGC 5440

NGC 5440 je galaxia v súhvezdí Poľovné psy, ktorú objavil britsko-nemecký astronóm William Herschel 1. mája 1785.
Jej zdanlivá hviezdna veľkosť je 12,3.
NGC 5441

NGC 5441 je galaxia v súhvezdí Poľovné psy, ktorú objavil anglický astronóm John Herschel 11. marca 1828.
Jej zdanlivá hviezdna veľkosť je 15,6.
NGC 5442

NGC 5442 je galaxia v súhvezdí Panna, ktorú objavil nemecký astronóm Albert Marth 11. januára 1865.
Jej zdanlivá hviezdna veľkosť je 13,7.
NGC 5443

NGC 5443 je galaxia v súhvezdí Veľká medvedica, ktorú objavil William Herschel 14. apríla 1789.
Jej zdanlivá hviezdna veľkosť je 12,3.
NGC 5444

NGC 5444 je galaxia v súhvezdí Poľovné psy, ktorú objavil britsko-nemecký astronóm William Herschel 1. mája 1785.
Jej zdanlivá hviezdna veľkosť je 11,7.
NGC 5445

NGC 5445 je galaxia v súhvezdí Poľovné psy, ktorú objavil britsko-nemecký astronóm William Herschel 1. mája 1785.
Jej zdanlivá hviezdna veľkosť je 13.
Lotos (staroveký Egypt)

Lotos alebo lotosový kvet bol posvätnou kvetinou a dôležitým symbolom starých Egypťanov. V starovekom Egypte sa lotosom myslia najmä:
Podľa starovekých egyptských mýtov bol lotos prvou bytosťou na Zemi. Povstal z prvotných vôd a svetla. V jednom z mýtov o stvorení sveta sa egyptský boh Ra objavuje ako dieťa vznášajúce sa na hladine vôd práve v lotosovom kvete. Lotos sa v Egypte stal symbolom Slnka. Bol aj stelesnením boha Nefertema, ktorý je zobrazovaný, ako vstáva z lotosového púčiku. 
Podrobne o lotose hovorí Egyptská kniha mŕtvych. Ako uvádza, je lotos jednou z podôb, do ktorých sa môže mŕtvy človek prevteliť. Spolu s papyrusom bol lotos symbolom, tak Dolného, ako aj Horného Egypta. Dnes možno vidieť voľne rastúci papyrus aj lotosy, symbolické rastliny faraónov, v parku káhirského múzea.
Lotosové kvety sú zobrazené v staroegyptských chrámoch aj hrobkách, nájdeme ich ako vlysy na stavbách a na stĺpoch starovekého Egypta aj na novodobých stavbách. Napríklad moderná 186 metrov vysoká Káhirská veža má podobu lotosu.
Je otázkou, či bol lotos iba symbolom krásy, čistoty a stelesním bohov, alebo či bol pri náboženských rituáloch inhalovaný na privodenie zmeneného stavu vedomia (ako naznačuje napríklad jeden nápius v helenistickom chráme boha Hora v Edfu).
NGC 5446

NGC 5446 je galaxia v súhvezdí Pastier, ktorú objavil britsko-nemecký astronóm William Herschel 19. marca 1784.
Jej zdanlivá hviezdna veľkosť je 13,6.
NGC 5447

NGC 5447 je hviezdna asociácia v súhvezdí Veľká medvedica, ktorú objavil William Herschel 14. apríla 1789.
NGC 5448

NGC 5448 je galaxia v súhvezdí Veľká medvedica, ktorú objavil William Herschel 15. mája 1787.
Jej zdanlivá hviezdna veľkosť je 11,2.
NGC 5449

NGC 5449 je hviezdna asociácia v súhvezdí Veľká medvedica, ktorú objavil anglický astronóm William Parsons Rosse 27. apríla 1851.
NGC 5450

NGC 5450 je hviezdna asociácia v súhvezdí Veľká medvedica, ktorú objavil anglický astronóm William Parsons Rosse 27. apríla 1851.
NGC 5451

NGC 5451 je hviezdna asociácia v súhvezdí Veľká medvedica, ktorú objavil anglický astronóm William Parsons Rosse 27. apríla 1851.
NGC 5452

NGC 5452 je galaxia v súhvezdí Malá medvedica, ktorú objavil William Herschel 20. decembra 1797.
Jej zdanlivá hviezdna veľkosť je 13,2.
NGC 5453

NGC 5453 je hviezdna asociácia v súhvezdí Veľká medvedica, ktorú objavil anglický astronóm William Parsons Rosse 27. apríla 1851.
NGC 5454

NGC 5454 je galaxia v súhvezdí Pastier, ktorú objavil nemecký astronóm Heinrich Louis d’Arrest 21. apríla 1865.
Jej zdanlivá hviezdna veľkosť je 13,1.
NGC 5455

NGC 5455 je hviezdna asociácia v súhvezdí Veľká medvedica, ktorú objavil anglický astronóm William Parsons Rosse 27. apríla 1851.
NGC 5456

NGC 5456 je galaxia v súhvezdí Pastier, ktorú objavil nemecký astronóm Heinrich Louis d’Arrest 7. februára 1862.
Jej zdanlivá hviezdna veľkosť je 13.
NGC 5458

NGC 5458 je hviezdna asociácia v súhvezdí Veľká medvedica, ktorú objavil anglický astronóm William Parsons Rosse 27. apríla 1851.
NGC 5459

NGC 5459 je galaxia v súhvezdí Pastier, ktorú objavil americký astronóm Lewis A. Swift 23. marca 1887.
Jej zdanlivá hviezdna veľkosť je 13,6.
NGC 5460

NGC 5460 je otvorená hviezdokopa v súhvezdí Centaurus, ktorú objavil austrálsky astronóm James Dunlop 7. mája 1826.
Jej zdanlivá hviezdna veľkosť je 5,6.
NGC 5461

NGC 5461 je hviezdna asociácia v súhvezdí Veľká medvedica, ktorú objavil William Herschel 14. apríla 1789.
NGC 5462

NGC 5462 je hviezdna asociácia v súhvezdí Veľká medvedica, ktorú objavil William Herschel 14. apríla 1789.
NGC 5463

NGC 5463 je galaxia v súhvezdí Pastier, ktorú objavil britsko-nemecký astronóm William Herschel 19. marca 1784.
Jej zdanlivá hviezdna veľkosť je 12,9.
NGC 5464

NGC 5464 je galaxia v súhvezdí Hydra, ktorú objavil anglický astronóm John Herschel 30. marca 1835.
Jej zdanlivá hviezdna veľkosť je 12,7.
NGC 5465

NGC 5465 je hviezda v súhvezdí Panna, ktorú objavil Wilhelm Tempel v roku 1882.
NGC 5466

NGC 5466 je guľová hviezdokopa v súhvezdí Pastier, ktorú objavil britsko-nemecký astronóm William Herschel 17. mája 1784.
Jej zdanlivá hviezdna veľkosť je 9,2.
NGC 5467

NGC 5467 je hviezda v súhvezdí Panna, ktorú objavil Wilhelm Tempel v roku 1882.
NGC 5468

NGC 5468 je galaxia v súhvezdí Panna, ktorú objavil britsko-nemecký astronóm William Herschel 5. marca 1785.
Jej zdanlivá hviezdna veľkosť je 12,5.
NGC 5469

NGC 5469 je galaxia v súhvezdí Pastier, ktorú objavil Wilhelm Tempel v roku 1883.
Jej zdanlivá hviezdna veľkosť je 14,1.
NGC 5470

NGC 5470 je galaxia v súhvezdí Panna, ktorú objavil anglický astronóm John Herschel 17. apríla 1830.
Jej zdanlivá hviezdna veľkosť je 13,6.
NGC 5471

NGC 5471 je galaxia v súhvezdí Veľká medvedica, ktorú objavil nemecký astronóm Heinrich Louis d’Arrest 22. augusta 1863.
Jej zdanlivá hviezdna veľkosť je 14,7.
NGC 5472

NGC 5472 je galaxia v súhvezdí Panna, ktorú objavil anglický astronóm William Parsons Rosse 19. apríla 1855.
Jej zdanlivá hviezdna veľkosť je 14,3.
Poriadok pre medzinárodnú železničnú prepravu nebezpečného tovaru

Poriadok pre medzinárodnú železničnú prepravu nebezpečného tovaru (skratka RID) určuje, ktoré nebezpečné látky sú z medzinárodnej prepravy vylúčené a ktoré sú za určitých podmienok pripustené na prepravu. Poriadok sa skladá zo siedmich častí.
NGC 5473

NGC 5473 je galaxia v súhvezdí Veľká medvedica, ktorú objavil William Herschel 14. apríla 1789.
Jej zdanlivá hviezdna veľkosť je 11,4.
NGC 5474

NGC 5474 je galaxia v súhvezdí Veľká medvedica, ktorú objavil William Herschel 1. mája 1788.
Jej zdanlivá hviezdna veľkosť je 10,6.
NGC 5475

NGC 5475 je galaxia v súhvezdí Veľká medvedica, ktorú objavil William Herschel 14. apríla 1789.
Jej zdanlivá hviezdna veľkosť je 12,6.
NGC 5476

NGC 5476 je galaxia v súhvezdí Panna, ktorú objavil britsko-nemecký astronóm William Herschel 5. marca 1785.
Jej zdanlivá hviezdna veľkosť je 12,8.
NGC 5477

NGC 5477 je galaxia v súhvezdí Veľká medvedica, ktorú objavil William Herschel 14. apríla 1789.
Jej zdanlivá hviezdna veľkosť je 13,7.
NGC 5478

NGC 5478 je galaxia v súhvezdí Panna, ktorú objavil britsko-nemecký astronóm William Herschel 23. marca 1789.
Jej zdanlivá hviezdna veľkosť je 13,7.
NGC 5479

NGC 5479 je galaxia v súhvezdí Malá medvedica, ktorú objavil americký astronóm Lewis A. Swift 11. júna 1884.
Jej zdanlivá hviezdna veľkosť je 14,3.
NGC 5480

NGC 5480 je galaxia v súhvezdí Veľká medvedica, ktorú objavil William Herschel 15. mája 1787.
Jej zdanlivá hviezdna veľkosť je 12,3.
NGC 5481

NGC 5481 je galaxia v súhvezdí Pastier, ktorú objavil britsko-nemecký astronóm William Herschel 15. mája 1787.
Jej zdanlivá hviezdna veľkosť je 12,5.
NGC 5482

NGC 5482 je galaxia v súhvezdí Pastier, ktorú objavil britsko-nemecký astronóm William Herschel 19. marca 1784.
Jej zdanlivá hviezdna veľkosť je 13,1.
Sex

Sex (z angl. sex a to z lat. sexus = pohlavie/pohlavný úd) alebo (len v prvých dvoch významoch) sexus môže byť:
Sex ako prvá časť zložených slov znamená:
SEX môže byť:
NGC 5483

NGC 5483 je galaxia v súhvezdí Centaurus, ktorú objavil anglický astronóm John Herschel 15. marca 1836.
Jej zdanlivá hviezdna veľkosť je 11,2.
NGC 5484

NGC 5484 je galaxia v súhvezdí Veľká medvedica, ktorú objavil William Herschel 14. apríla 1789.
Jej zdanlivá hviezdna veľkosť je 14,7.
NGC 5485

NGC 5485 je galaxia v súhvezdí Veľká medvedica, ktorú objavil William Herschel 14. apríla 1789.
Jej zdanlivá hviezdna veľkosť je 11,3.
NGC 5486

NGC 5486 je galaxia v súhvezdí Veľká medvedica, ktorú objavil William Herschel 14. apríla 1789.
Jej zdanlivá hviezdna veľkosť je 13,3.
NGC 5487

NGC 5487 je galaxia v súhvezdí Pastier, ktorú objavil americký astronóm George Mary Searle 22. marca 1868.
Jej zdanlivá hviezdna veľkosť je 14.
NGC 5488

NGC 5488 je galaxia v súhvezdí Centaurus, ktorú objavil anglický astronóm John Herschel 8. júna 1837.
Jej zdanlivá hviezdna veľkosť je 11,9.
NGC 5489

NGC 5489 je galaxia v súhvezdí Centaurus, ktorú objavil anglický astronóm John Herschel 1. júla 1834.
Jej zdanlivá hviezdna veľkosť je 12,2.
NGC 5490

NGC 5490 je galaxia v súhvezdí Pastier, ktorú objavil britsko-nemecký astronóm William Herschel 14. marca 1784.
Jej zdanlivá hviezdna veľkosť je 12.
NGC 5491

NGC 5491 je galaxia v súhvezdí Panna, ktorú objavil britsko-nemecký astronóm William Herschel 12. mája 1793.
Jej zdanlivá hviezdna veľkosť je 13,1.
NGC 5492

NGC 5492 je galaxia v súhvezdí Pastier, ktorú objavil britsko-nemecký astronóm William Herschel 20. apríla 1792. Jej zdanlivá hviezdna veľkosť je 12,9.
NGC 5493

NGC 5493 je galaxia v súhvezdí Panna, ktorú objavil britsko-nemecký astronóm William Herschel 22. februára 1787.
Jej zdanlivá hviezdna veľkosť je 11,4.
NGC 5494

NGC 5494 je galaxia v súhvezdí Centaurus, ktorú objavil anglický astronóm John Herschel 30. marca 1835.
Jej zdanlivá hviezdna veľkosť je 12.
NGC 5495

NGC 5495 je galaxia v súhvezdí Hydra, ktorú objavil anglický astronóm John Herschel 13. mája 1834.
Jej zdanlivá hviezdna veľkosť je 12,8.
NGC 5496

NGC 5496 je galaxia v súhvezdí Panna, ktorú objavil americký astronóm Edward Singleton Holden 23. apríla 1881.
Jej zdanlivá hviezdna veľkosť je 12,2.
NGC 5497

NGC 5497 je galaxia v súhvezdí Pastier, ktorú objavil francúzsky astronóm Édouard Jean-Marie Stephan 11. mája 1882.
Jej zdanlivá hviezdna veľkosť je 14,1.
NGC 5498

NGC 5498 je galaxia v súhvezdí Pastier, ktorú objavil francúzsky astronóm Édouard Jean-Marie Stephan 9. mája 1882.
Jej zdanlivá hviezdna veľkosť je 13,8.
NGC 5499

NGC 5499 je galaxia v súhvezdí Pastier, ktorú objavil francúzsky astronóm Édouard Jean-Marie Stephan 13. mája 1882.
Jej zdanlivá hviezdna veľkosť je 13,6.
NGC 5500

NGC 5500 je galaxia v súhvezdí Pastier, ktorú objavil britsko-nemecký astronóm William Herschel 12. mája 1787.
Jej zdanlivá hviezdna veľkosť je 13,3.
Pohlavný styk

Pohlavný styk alebo sexuálny styk je priama sexuálna interakcia medzi živočíchmi, v zásade umožňujúca oplodnenie. U človeka rozumného sa používa aj výraz súlož (koitus), u iných živočíchov sa spravidla označuje ako kopulácia (párenie).
Michal (Poľsko)

Michał Korybut Wiśniowiecki (* 31. júl 1640, Wiśniowiec – † 10. november 1673, Ľvov) bol poľský kráľ a litovský veľkovojvoda v rokoch 1669 – 1673.
Bol synom vojvodu Ruténskeho vojvodstva, kniežaťa Jeremija Wiśniowieckého a Gryzeldy Zamoyskej. Manžel Eleonóry Habsburskej, dcéry cisára a českého a uhorského kráľa Ferdinanda III.
Za kráľa ho zvolili na volebnom sneme 19. júna 1669. Okrem neho boli ešte štyria kandidáti iných národností, ale po zlých skúsenostiach s cudzími monarchami šľachta spoločne hlasovala za „Piasta“, proti zámerom magnátov.
V roku 1672 Osmanská ríša vypovedala vojnu Poľsku. V júni stotisícová turecká armáda, vedená sultánom Mehmedom IV., obkľúčila Kamenec Podolský, ktorý 26. augusta kapituloval. Turkom však zostali iba zrúcaniny pevnosti, pretože veliteľ delostrelectva vyhodil zámok súčasne s osemstočlennou posádkou do vzduchu (zahynul tiež plukovník Wolodyjovski). V októbri potom v Bučači uzatvorili Turecko a Poľsko mierovú zmluvu. Osmanská ríša získala Podolie a Ukrajinu získali kozáci, ako poddaní Vysokej porty.
Krátka vláda mladého a neskúseného Wišnowieckeho sa ukázala ako neveľmi šťastná.
Oleg Vladimirovič Antonenko

Oleg Vladimirovič Antonenko (, ; * 1. júl 1971, Minsk) je bývalý bieloruský hokejový útočník. Medzi jeho prednosti patrili práca s hokejkou a prehľad v hre, bol často nasadzovaný na presilovky a samostatné nájazdy. Jeho syn Arťom je tiež profesionálny hokejista.
Klubový hokej.
S hokejom začínal v rodnom meste, v mládežníckom mužstve Junosť Minsk. Následne hrával za Dinamo Minsk v sovietskej lige. Po rozpade ZSSR tento klub pôsobil v ruskej lige. V priebehu ročníka 1992/93 Antonenko prestúpil do Tivali Minsk, ktorý súbežne účinkoval v ruskej aj bieloruskej lige. 
Sezónu 1995/96 odohral za Severstaľ Čerepovec, od ďalšej pôsobil v Neftechimiku Nižnekamsk, počas ročníka 1996/97 prestúpil do Ak Bars Kazaň. V nasledujúcej sezóne klub získal majstrovský titul. Ročník 1999/00 začal opäť v Nižnekamsku, v jeho priebehu ho angažoval HC Vsetín z českej extraligy. Klub dosiahol finálovú účasť, Antonenko sa však individuálne nepresadil a odohral v play-off len štyri zápasy.
Ročník 2000/01 odohral v mužstve Torpedo Nižnij Novgorod, nasledujúci pôsobil znovu v Čerepovci. Počas sezóny 2002/03 hral za Metallurg Novokuzneck, ďalšiu opäť v Čerepovci. Následne pôsobil dva roky v mužstve MVD Balašicha, pred play-off 2005/06 ho angažovalo Dinamo Minsk z bieloruskej najvyššej súťaže. Ďalšiu sezónu sa stal s 31 gólmi v základnej časti najlepším strelcom bieloruskej ligy a získal ocenenie pre "Hráča roka".
V sezóne 2007/08 hral opäť za MVD Balašicha. Tento klub od nasledujúcej sezóny pôsobil v KHL, pričom 37-ročný Antonenko zaznamenal v základnej časti 18 gólov, za čo bol nominovaný na zápas hviezd. Ďalší ročník hral v KHL za Avtomobilist Jekaterinburg a Dinamo Minsk. Sezónu 2010/11 odohral v bieloruskej lige za CHK Gomeľ a ukončil hráčsku kariéru.
Reprezentácia.
Bol členom reprezentačného výberu na MS 1994 C-kategórie v Poprade a Spišskej Novej Vsi. Bielorusko v rozhodujúcom zápase prehralo s domácim Slovenskom 1:2 a nepostúpilo do B-kategórie. Reprezentoval na ZOH 1998 v Nagane (7. miesto). O štyri roky neskôr na ZOH 2002 v Sault Lake City bol súčasťou mužstva, ktoré dosiahlo najväčší úspech v histórii bieloruského hokeja, keď vo štvrťfinále porazilo Švédsko 4:3, celkovo obsadilo 4. miesto. Reprezentoval aj na MS najvyššej kategórie v rokoch 2006, 2007, 2008, 2009 a ZOH 2010. Nosil dres číslo číslo 10.
Trénerská kariéra.
V roku 2015 bol vymenovaný za asistenta trénera bieloruskej reprezentácie.
Alexandr Nikolajevič Makrickij

Alexandr Nikolajevič Makrickij (, ; * 11. august 1971, Minsk) je bývalý bieloruský hokejový obranca.
Klubový hokej.
Počas svojej kariéry hral za bieloruské kluby Tivali Minsk, Dinamo Minsk, ruské Severstaľ Čerepovec, Neftechimik Nižnekamsk, hral tiež v nemeckej DEL za Revierlöwen Oberhausen a EHC Freiburg. Poslednú sezónu 2010/11 odohral v mužstve Metallurg Žlobin v bieloruskej lige.
Reprezentácia.
Bol členom bieloruskej reprezentácie na MS C 1994 v Poprade a Spišskej Novej Vsi, kde Bielorusko prehralo v súboji o postup do vyššej kategórie so Slovenskom 1:2. 
Reprezentoval na ďalších trinástich majstrovstvách sveta (z toho osem v najvyššej kategórii). Zúčastnil sa tiež ZOH 2002, kde Bielorusko dosiahlo historický úspech (4. miesto), keď v semifinále porazilo favorizované Švédsko. Hral aj na ZOH 2010.
Trénerské pôsobenie.
V sezóne 2012/13 pôsobil ako asistent trénera v mužstve Dinamo Šinnik, ktoré hrá Mládežnícku hokejovú ligu.
Mechovce

Mechovce (iné názvy: [ako rad aj] mechovcotvaré, machovce, [ako rad aj] machovcotvaré, staršie háčikovce, strongyláty; latinské názvy pozri nižšie) sú taxón hlístovcov. 
Zaradenie v systéme.
V tradičných systémoch sú obyčajne klasifikované ako rad mechovce (lat. Strongylida, Strongyloidea, Strongylata) hlístovcov, i keď v dávnejších systémoch boli niekedy zaraďované ako súčasť radu háďatká (Anguillulata).
V novších systémoch sú mechovce klasifikované ako nadčeľaď mechovce (Strongyloidea) patriaca do radu rabditotvaré (Rhabditida), a to buď rabditotvaré v užšom alebo rabditotvaré v širšom zmysle. 
Porovnaj Systematiku v článku hlístovce.
Charakteristika.
Sú to parazity homoiotermných stavovcov. Ústa sú s kutikulárnymi tŕňmi, lištami a pod., u samcov je výrazná bursa kopulatrix. Vývin prebieha buď cez medzihostiteľa – biohelminty, alebo bez neho v pôde – geohelminty. Inváznym štádiom je „larva“ tretieho instaru. Mechovce spôsobujú závažné ochorenia zvierat i človeka.
Mechovec ľudský/machovec dvanástnikový/staršie:machovec egyptský ("Ancylostoma duodenale") spôsobuje tzv. banícku chorobu. Juvenilné štádiá žijú v pôde, kde je vlhko a teplo, napr. v baniach. Do tela človeka sa dostávajú často cez drobné ranky na rukách. Potom absolvujú podobnú cestu, ako hlísta detská. Pri slabšej nákaze sa prejavujú anémiou, slabosťou, krvácaním. Hromadná nákaza môže spôsobiť vážne zdravotné problémy až smrť. Podobné ochorenie človeka, ale i ďalších cicavcov (psov, mačiek a ošípaných) spôsobuje "Strongyloides stercoralis". Z geohelmintov mechovec psí/machovec psí ("Ancylostoma caninum") – parazituje v tráviacej sústave mačkovitých a psovitých šeliem (a vzácne i u človeka), u oviec je to "Chabertia ovina", u husí "Amidostomum anseris".
Na rozhraní geo a biohelmintov je zrastenec priedušnicový ("Syngamus trachea"). Parazituje v priedušnici hrabavých vtákov, ktoré sa nakazia buď priamo vajíčkami, alebo cez tzv. rezervoárového
živočícha (obyčajne dážďovku), kde sa juvenilné štádiá hromadia, no nevyvíjajú. Pri silnejšej nákaze vtáky hynú. K typickým biohelmintom patria mechovce parazitujúce v pľúcach, napr. "Müllerius capillaris" (u oviec a kôz, medzihostiteľom sú slimáky) a "Metastrongylus elongatus" (u ošípaných, medzihostiteľom sú dážďovky). Pri hromadnej nákaze poškodzujú pľúca a zvieratá hynú.
Vladimir Michajlovič Denisov

Vladimir Michajlovič Denisov, , (* 29. jún 1984) je bieloruský hokejový obranca.
Od sezóny 2004/05 bol hráčom klubu bieloruskej najvyššej súťaže HC Keramin Minsk. V ročníku 2006/07 pôsobil v ruskom superligovom mužstve Lada Togliatti, od ďalšieho hral v nižších zámorských súťažiach.
Reprezentácia.
Zúčastnil sa MS 2006, 2007, 2008 a 2009.
Dmitrij Viktorovič Meleško

Dmitrij Viktorovič Meleško, , (* 8. november 1982, Minsk) je bieloruský hokejový útočník. 
Klubový hokej.
Od sezóny 2005/06 bol dva roky hráčom klubu ruskej superligy Salavat Julajev Ufa, následne pôsobil v mužstvách Spartak Moskva, Sibir Novosibirsk a Dinamo Minsk.
Reprezentácia.
Reprezentoval na majstrovstvách sveta 2005, 2006, 2007, 2008 a 2009.
Vlasovky

Vlasovky je taxón hlístovcov. Podrobnosti o zaradení v systéme pozri nižšie.
Zaradenie v systéme.
V tradičných systémoch sú vlasovky obyčajne klasifikované ako rad vlasovky (lat. Dracunculida alebo Dracunculoidea alebo Dracunculata) patriaci do hlístovcov. Niekedy sa síce vlasovky radili do radu hlístovcov nazývaného vlasovce (Filiarata), ale časť autorov (v ČSSR napr. už Kratochvíl 1973) ich už v minulosti zaraďovala do samostatného radu. V starších systémoch vlasovky spravidla zahŕňali aj dnešnú nadčeľaď Camallanoidea (ktorá dnes patrí inde v rámci hlístovcov), čo sa niekedy prejavilo aj v tom, že sa celé takto chápané vlasovky po latinsky nazývali Camallanida, Camallanoidea či Camallanata.
V novších systémoch sú vlasovky klasifikované:
Porovnaj Systematiku v článku hlístovce.
Charakteristika.
Majú štíhly hltan s redukovanou svalovinou a nediferencované ústa. Medzihostiteľom sú drobné kôrovce. Známym parazitom trópov je vlasovec medinský ("Dracunculus medinensis"). Samička je veľmi štíhla – pri dĺžke asi 1 m je hrubá len asi 1 mm. Pod kožou ľudí spôsobuje nápadné vredy. Parazit sa môže pri poranení alebo rozškrabaní postihnutého miesta dostať na povrch. Starovekí liečitelia sa v takýchto prípadoch pokúšali navinúť ho na paličku a vytiahnuť z tkaniva von, čo nebolo vždy úspešné, lebo tenký živočích sa ľahko pretrhne. Týmto spôsobom vznikol lekársky symbol: „had“ omotaný okolo palice je v skutočnosti "Dracunculus medinensis".
Marxistická ekonómia

Marxistická ekonómia (iné názvy: marxistická ekonomická teória, marxistická politická ekonómia) je označenie ekonomických myšlienok vychádzajúcich z prác Karla Marxa.
Vlasovce

Vlasovce (iné názvy: vlasovcotvaré, filárie, vláknovky; lat. "Filarioidea, Filari(i)da") sú veľký taxón (nadčeľaď, rad a pod.) hlístovcov. Majú už vyvinuté ústa (zväčša bez pier), hltan je svalnatý, bez bulbu. Medzihostiteľmi (a súčasne prenášačmi) sú krv cicajúce článkonožce, v ktorých sa vyvíjajú veľmi drobné juvenilné štádiá – mikrofilárie.
Vlasovec miazgový ("Wuchereria bancrofti") žije v lymfatickom obehu ľudí. Parazit spôsobuje mohutné opuchy na končatinách – choroba sa nazýva elefantiáza („slonia noha“). Vyskytuje sa v
trópoch, prenášajú ju komáre. Dnes je úspešne liečiteľná.
Vlasovec očný ("Loa (= Filaria) loa") žije v podkožnom väzive, kde sa môže premiestňovať a objaviť sa aj v oku. Pri slabšej nákaze spôsobuje nebolestivé hrče. Vyskytuje sa v trópoch. Mikrofilárie prenášajú ovady z rodu "Chrysops". Orgány brušnej dutiny a miešok (scrotum) u koní napáda vlasovec konský ("Setaria equina"). Prenášajú ho ovady, najmä z rodu "Tabanus".
Nitkovky

Nitkovky (iné názvy: nitkovkotvaré, nitkovce, nitkovcotvaré; staršie: tenkohlavce, trichocefaly; lat. Trichurida, Trichurata, Trichuroidea, Trichocephalida, Trichocephalata, Trichinelllida) sú rad hlístovcov. 
Charakteristika.
Ich hltan je kapilárovitý, bez svaloviny. Zadnú tretinu tela majú výrazne zhrubnutú. V dospelosti parazitujú u cicavcov a vtákov. 
Bežným parazitom človeka je druh nitkovka črevná/tenkohlavec ľudský/tenkohlavec bičíkovitý ("Trichuris trichiura"), dlhý asi 5 cm. Slabšie nákazy sa vôbec neprejavia, pri silných môže dôjsť ku komplikáciám, čo býva zriedka. 
Nebezpečným parazitom človeka a iných cicavcov je svalovec špirálovitý ("Trichinella spiralis"). Svalovce žijú najprv v čreve, kde nespôsobujú väčšiu ujmu organizmu. Tu pohlavne dospievajú a dochádza ku kopulácii. Samičky potom prenikajú do lymfatických ciest, kde jej telo opúšťajú drobné mikrofilárie. Tieto sa krvou dostávajú do dobre prekrvených svalov (jazyk, bránica, medzirebrové svaly), a tu sa medzi svalovými vláknami zapuzdrujú. Pri hromadnej nákaze dochádza k poškodeniu svalstva a k smrti. Svalovce sú veľkým problémom v severských krajinách, kde sa vyskytli epidémie s vysokou mortalitou. Riziko trichinelózy je vo vyspelých krajinách minimálne vďaka veterinárnej kontrole i dôkladnej tepelnej príprave mäsových výrobkov.
Obličkovce

Obličkovce ("Dioctophymida") sú rad hlístovcov. Majú šesťhranné ústa s troma pármi papíl, u samcov je nápadná bursa kopulatrix. Hltan je dlhý, obyčajne bez bulbu. Je to menej početná skupina parazitov stavovcov. Žijú hlavne v obličkových panvičkách. 
Medzi zástupcov patrí napr. "Dioctophyme renale", parazituje v obličkách (zriedka v iných
orgánoch brušnej dutiny) u psov, vzácne u človeka. Prekonáva dosť zložitý životný cyklus: máloštetinavec –» ryba –» rybožravý cicavec. Parazit môže spôsobiť úplnú deštrukciu obličiek a, samozrejme, smrť hostiteľa.
Sergej Anatolievič Jerkovič

Sergej Anatolievič Jerkovič, (* 9. marec 1974, Minsk) je bieloruský hokejový obranca.
Klubový hokej.
S hokejom začínal v klube Tivali Minsk. Počnúc sezónou 1996/97 pôsobil dva roky v zámorskej IHL, následne hrával v ruskej superlige za mužstvá Lokomotiv Jaroslavľ, Metallurg Magnitogorsk a Chimik Voskresensk, pričom sezónu 2002/03 odohral za TPS Turku v SM-liige. Od závera ročníka 2003/04 bol hráčom klubu Junosť Minsk v bieloruskej extralige, kde zotrval až do sezóny 2008/09, keď prestúpil do HK Gomeľ.
Reprezentácia.
Bol pravidelným účastníkom reprezentačných podujatí, na MS C 1994 v Poprade a Spišskej Novej Vsi bol členom mužstva, ktoré prehralo o postup do najvyššej kategórie so Slovenskom 1:2.
Alexej Michajlovič Ugarov

Alexej Michajlovič Ugarov, , (* 2. január 1985, Minsk) je bieloruský hokejový útočník.
Klubový hokej.
Od sezóny 2005/06 bol hráčom klubu ruskej Superligy Neftechimik Nižnekamsk, kde odohral tri roky, následne prestúpil do MVD Balašicha.
Reprezentácia.
Tréner Glen Hanlon ho nominoval na Majstrovstvá sveta v hokeji 2006 v lotyšskej Rige. Nosil dres číslo 18.
Sergej Michajlovič Kukuškin

Sergej Michajlovič Kukuškin, , (* 24. júl 1985) je bieloruský hokejový útočník. 
Klubový hokej.
V sezóne 2005/06 bol hráčom klubu ruskej druhej najvyššej súťaže Kapitan Stupino. Ďalší rok hrával za Dinamo Moskva a Lada Togliatti v ruskej superlige, v ročníku 2007/08 za bieloruský Metallurg Žlobin. Od sezóny 2008/09 hráva za Dinamo Minsk v rámci KHL.
Reprezentácia.
Reprezentoval na majstrovstvách sveta 2006 a 2007.
Jevgenij Viačeslavovič Kurilin

Jevgenij Viačeslavovič Kurilin, (* 3. január 1979, Minsk) je bieloruský hokejový útočník. 
Klubový hokej.
Od sezóny 2006/07 odohral dva kompletné roky v mužstve Dinamo Minsk, v priebehu tretieho prestúpil do tímu Junosť Minsk.
Reprezentácia.
Reprezentoval na majstrovstvách sveta 2006, 2007 a 2008.
Vladimir Ferdinantovič Svito

Vladimir Ferdinantovič Svito, (* 20. august 1970, Minsk, Bielorusko) je bývalý bieloruský hokejový obranca. 
Klubový hokej.
V sezóne 2005/06 bol hráčom klubu bieloruskej najvyššej súťaže HC Gomeľ. V ďalšom roku pôsobil v mužstve Keramin Minsk, od ročníka 2007/08 hráva za HK Vitebsk.
Reprezentácia.
Zúčastnil sa na majstrovstvách sveta 2005 a 2006.
Gorali (poľsko-slovenské pomedzie)

Gorali (staršie: gorali, Horali, horali; jazykové poznámky pozri v článku Gorali) sú etnografická skupina žijúca jednak na česko-poľsko-slovenskom pomedzí zhruba medzi Jablunkovom v Česku (vrátane) a severným Spišom na Slovensku (vrátane) a jednak v malých enklávach v (ostatnom) Poľsku, na (ostatnom) Slovensku a na rumunsko-ukrajinských hraniciach. Na území Slovenska (a územiach prv patriacich k Uhorsku, ale dnes pripojených k Poľsku) sa Gorali najneskôr od 18. storočia sami považovali za Slovákov. Existuje hnutie požadujúce uznanie Goralov za národnostnú menšinu.V 17. storočí vypuklo slovenské povstanie, ktoré na určitý čas osamostatnilo Goralov (Novotarská republika). V druhej polovici 19. storočia sa sformovalo goralské hnutie pod vedením Władysława Orkana, ktorý bojoval za samovládu Goralov v Poľsku a písal knihy v zmiešanom poľsko-goralskom jazyku. Založil Zväz Goralov (Związek Górali), ktorý mal štandard s nápisom W jedności siła (V jednote sila). Za jeho pokračovanie sa považuje Związek Podhalan, dnes najmä organizácia vlasteneckej poľskej povahy, čo vyvoláva kontroverzie.
Gorali sú charakteristickí špecifickým goralským nárečím poľského pôvodu, ako aj prevažne valašským folklórom.
Podskupiny:
Karol IV. (Francúzsko)

Karol IV. Pekný (* 15. jún 1294, Creil, Francúzske kráľovstvo – † 1. február 1328, Vincennes) bol francúzsky a navarrský (ako Karol I.) kráľ v rokoch 13221328, gróf zo Champagne a zároveň posledný mužský člen priamej línie Kapetovcov. Bol tretím synom kráľa Filipa IV. Pekného a Jany Navarrskej. Jeho bratia boli králi Ľudovít X. a Filip V., ktorí Francúzsko krátko spravovali pred jeho nástupom na trón.
Život.
Karol, ktorý mal ako princ od roku 1314 titul grófa z La Marche, bol korunovaný 
21. februára 1322 v katedrále v Remeši.
Počas svojej vlády zvyšoval dane a konfiškoval majetky svojich nepriateľov. V roku 1323 vypovedal z Francúzska Židov pod veľmi rozšírenou dobovou zámienkou, že chcú otráviť studne a zabiť všetkých kresťanov.
K popredným radcom pri dvore patril v tom čase Karol z Valois, bývalý titulárny kráľ Aragónska, ktorého syn Filip zasadol po smrti Karola IV. na francúzsky trón. Počas vlády Karola IV. vzniklo bourbonské domínium, keď kráľ udelil Ľudovítovi z Clermontu, členovi vedľajšej vetvy Kapetovcov, (svoje) grófstvo La Marche a dovolil mu používať titul vojvoda bourbonský.
V roku 1325 obsadil anglické léna vo Francúzsku. V tom čase bola jeho sestra Izabela vydatá za anglického kráľa Eduarda II. Eduard poslal Izabelu do Francúzska vyjednávať s bratom, namiesto toho však Karol a Izabela zorganizovali jeho zvrhnutie. Izabela a jej milenec Roger Mortimer sa stali regentmi v mene jej neplnoletého syna Eduarda III.
Karol nadviazal úzke vzťahy s českými Luxemburgovcami. Jeho druhou manželkou sa stala roku 1322 Mária Luxemburská, dcéra cisára Henricha VII. Na jeho dvore vyrastal Václav, budúci český kráľ Karol IV. 
Karol IV. zomrel 1. februára 1328 vo Vincennes a spolu s treťou manželkou je pochovaný v bazilike Saint-Denis.
Rovnako ako jeho brat pred ním, zomrel aj on bez mužského následníka a tým ukončil priamu líniu kapetovskej dynastie. O dvanásť rokov skôr bolo zavedené pravidlo, podľa ktorého ženy nemôžu dediť francúzsky trón. Toto pravidlo vylúčilo z následníctva jeho dcéru Máriu. V čase jeho smrti bola jeho manželka Jana z Évreux opäť tehotná. Keďže bolo možné, že mužský následník sa narodí, bol vyhlásený regent, ktorým sa stal ďalší predpokladaný následník v poradí – Filip z Valois, hlava rodu Valois (ďalšej najvyššie postavenej vetve kapetovskej dynastie). Po dvoch mesiacoch kráľovná porodila dcéru a regent sa stal kráľom Filipom VI. Vtedy sa prijalo ďalšie pravidlo upravujúce nástupníctvo – zakázalo sa aj dedenie nároku prostredníctvom ženskej línie. Týmto pravidlom bol z následníctva vylúčený Eduard III. Anglický.
Rodina.
S prvou manželkou Blankou Burgundskou, dcérou grófa Ota IV. Burgundského sa oženil v roku 1307. Rozviedli ich v roku 1322. Mali dve deti:
Po rozvode sa 21. septembra 1322 oženil s Máriou Luxemburskou, dcérou Henricha VII., rímsko-nemeckého cisára. Mali jedného syna:
Jeho treťou manželkou sa 5. júla 1325 stala jeho sesternica Jana z Évreux, dcéra Ľudovíta z Évreux. Jana porodila tri dcéry:
Transfrigoroute International

Transfrigoroute International (TI) je nevládna svetová organizácia zameraná v medzinárodnej nákladnej doprave na dopravu pri kontrolovanej teplote (mrazené potraviny). Organizácia bola založená v roku 1955 v Paríži. Dnes sídli v Berne.
TI

TI (alebo „Ti“, „ti“ alebo „T.I.“) je skratka, ktorá môže znamenať
Dmitrij Vladimirovič Dudik

Dmitrij Vladimirovič Dudik (; * 2. november 1977, Minsk) je bývalý bieloruský hokejový útočník.
Klubový hokej.
S hokejom začínal v mužstve Tivali Minsk. Od sezóny 1996/97 pôsobil päť rokov v klube Nürnberg Ice Tigers v nemeckej DEL. Od ročníka 2001/02 hral v bieloruskej lige, od sezóny 2005/06 za Dinamo Minsk. Za toto mužstvo hral v premiérovej sezóne KHL (2008/09), v jej priebehu však prestúpil do mužstva Keramin Minsk, ktoré hrávalo bieloruskú ligu. Ďalší rok bol hráčom Junosť Minsk a Šachťor Soligorsk. Poslednú sezónu aktívnej kariéry 2010/11 odohral za China Dragon v Ázijskej hokejovej lige a Neman Grodno.
Reprezentácia.
Bol členom reprezentácie na ZOH 2002, kde Bielorusko zaznamenalo najväčší úspech v histórii – 4. miesto, keď v semifinále vyradilo vysoko favorizované Švédsko po výhre 4:3. Zúčastnil sa aj svetových šampionátov v rokoch 2000, 2004 (1. divízia), 2005, 2006, 2007 a 2008.
Trénerské pôsobenie.
V sezóne 2013/14 je trénerom mužstva HK Vitebsk v bieloruskej hokejovej lige.
Jaroslav Rostislavovič Čupris

Jaroslav Rostislavovič Čupris, (* 12. september 1981) je bývalý bieloruský hokejový útočník.
Klubový hokej.
Od sezóny 2005/06 bol hráčom klubu ruskej superligy Salavat Julajev Ufa. Ročník 2007/08 odohral v bieloruskom klube Keramin Minsk.
Reprezentácia.
Zúčastnil sa MS 2003, MS 2006 a MS 2008
Alexandr Alexandrovič Žurik

Alexandr Alexandrovič Žurik, , (* 28. máj 1975, Minsk, Bielorusko) je bieloruský hokejový obranca. 
Klubový hokej.
Bol draftovaný v roku 1993 klubom Edmonton Oilers v 7. kole zo 163. miesta. Hrával v nižších zámorských súťažiach, neskôr v ruskej superlige. Od sezóny 2005/06 odohral tri roky za Dinamo Minsk, následne prestúpil do mužstva MChK Krylia Sovetov, ktoré pôsobí v druhej najvyššej ruskej súťaži.
Reprezentácia.
Patrí k hráčom s najvyšším počtom štartov v bieloruskej reprezentácii, zúčastnil sa na ZOH 1998, MS 1999, 2001, ZOH 2002 (4. miesto), MS B 2002, MS 2003, MS B 2004, MS 2005, 2006, 2007 a 2008.
Bimodálny náves

Bimodálny náves čiže podvojný náves je intermodálna prepravná jednotka kombinovanej dopravy. Je to špeciálny cestný náves, ktorý je po uložení na špeciálny železničný podvozok schopný zaradenia do vlaku. Uloženie návesu na podvozky prebieha horizontálne, takže uloženie na podvozok nevyžaduje žeriav. Rozšírený najmä v USA (system "Road Railer"), v Európe zatiaľ len skúšobne (najnovšie v Rumunsku).